ફેસબુક હાલમાં એક નવી સુવિધાનું પરીક્ષણ કરી રહ્યું છે. આ સુવિધા વપરાશકારોને કૉમેન્ટને ‘ડાઉનવૉટ’ કરવા દેશે. એક નિવેદનમાં ફેસબુકે જણાવ્યું કે ‘ડાઉનવૉટ’ બટન ત્યારે મર્યાદિત પબ્લિક પેજ કૉમેન્ટ માટે જ અપાઈ રહ્યું છે અને અમેરિકાના બહુ ઓછો લોકો જ તેને જોઈ શકે છે. ‘ડાઉનવૉટ’ પરીક્ષણ હાલમાં માત્ર અંગ્રેજી ભાષામાં અને માત્ર પાંચ ટકા એન્ડ્રૉઇડ વપરાશકારો માટે છે. વપરાશકારો આ બટનનો ઉપયોગ કરીને કોઈ કૉમેન્ટ કરનારને તે ‘અયોગ્ય, અસભ્ય અને ગેરમાર્ગે દોરનારી’ છે તેવો સંકેત આપી શકશે. ફેસબુકે સ્પષ્ટતા કરી છે કે આ ‘ડિસલાઇક’ બટન નથી. આ પબ્લિક પેજ પર કૉમેન્ટ મૂકાય તે કૉમેન્ટ કેવી છે તેનો પ્રતિભાવ એકત્ર કરવાનું પગલું છે.